Norske Intelligenssedler, 1802-04-14
Bekiendtgiørelser: Det er sat udenfor al Tvivl, at den betimelige Anviisning, til at lære hvad der er nyttigt og godt, er det sikkre Middel til at fremme Menneskets Vel, i hvad Stilling han end sættes. Manglede man Leilighed til som ung at lære, har man vist nok som Mand mindre at bebreide sig selv, men Savnet af nyttig Kundskab kommer dog med alle sine Ubehageligheder, og hvo erkiender ikke, at den, der ej har lært som ung, finder dertil fordoblede Vanskeligheder, naar han vorder ældre. Det bør os at række de unge en hielpsom Haand og med Velvilje gribe enhver Leilighed, til at befæste Grundvolden for deres kommende Dages Hæld. For saa mangen Haandværksvend, Læredreng og mange andre udenfor Haandværkstanden, maatte det vel være yderst vigtigt, at kunne anvende noget af den Tiid, da de ere frie fra Arbejde, til at erhverve de Kundskaber, der i Tiden vil vorde dem ligesaa nødvendige som gavnlige; det er derfore min Agt, at anlægge en Søndags Skole, hvor der for disse, fra Kl. 4 til 6 om Eftermiddagen, skal gives Underviisning, fornemmelig i Regning, Skrivning, Retskrivning, Brevstil og Tegning, og naar de heri have gjort Fremgang, og ønske at gaae end videre, da i Geographie, forenet med det nødvendigste af Historie, Astronomie og Matematik. Jeg vil her af min egentlige Plan anføre, hvad der nærmest angaaer dem der indskrive Lærlinger, Lærlingerne selv, samt Lærerne. 1). De der indskrive en Lærling. 1) De ere ansvarlige for Lærlingens gode Opførsel. 2) De modtage Tilmeldelsen om Lærlingens Forsømmelse og Attester om hans Fliid og Forhold i Skolen. 3) De bestemme, i hvilke af foranførte Deele han skal undervises. 4) De erlægge Betalingen med 1 Rd. forud Qvartaliter, og om noget heraf bliver tilovers, modtage de samme ved Regnskabets Afslutning for hvert Aar 5) De give Attest, naar den indskrevne har tilladelig Forhindring, at han ej kan møde i Skolen, 11). Lærlingerne. 1) Lærlingerne skal, naar de møde i Skolen, være toede, og reenlig paaklædde - mangler dette, maa de taale at bortvises. 2) De maa ikke forsømme Skolen, uden at de, om Løverdag i det seneste, have indsendt Attest derfor fra den, af hvem de ere indskrevne. 3) De møde i Skolen, Søndag Eftermiddag Kl. 4 og forblive der til Skolen sluttes Kl. 6, da de vise Sædelighed, Agtpaagivenhed paa hvad der af deres Lærer foredrages, og Fliid. 4) De bringe med sig Skrive- og Regnebøger samt Tegnematerialier, da der gives dem tilskaarne Penne i Skolen. 5) De faae Forskrift eller Opgaver hjem med sig, for, om Tiden tillader det, at arbeide hjemme, hvortil ingen tvinges, for ikke at forsømme andet Arbejde. 6) Naar de have Udslet eller anden smitsom Sygdom, Naar de ikke vise Agtpaagivenhed, Renlighed, Anstændighed, Orden og Fliid, saa at man finder det bedre for det hele, at de ikke have Plads i Skolen; saa maa de finde sig i, at de blive udslettede af Disciplernes Tal, da de ikke meere maae møde i Skolen, om det end er i Begyndelsen af et Qvartal, da de, som udslettede af Disciplernes Tal, intet have at fordre tilbage af hvad der forud er betalt. 7) Naar de ikke længere attraae Underviisning, opsige de samme ved en skriftlig Anmeldelse, paategnet af deres Foresatte, i det mindste 14 Dage før Qvartalets Slutning. 8) De skal modtage Underviisning i hvilken af de, fra deres Foresatte opgivne, Dele, og ved hvad Bord der bliver dem tilsagt, da Læreren maae bedømme, hvad deri kan være dem tjenligst, efter deres Coner og allerede erhvervede Færdighed, da deres Plads bestemmes efter deres Forkundskaber og deres Fliid. 9) Lærlingerne anskaffe sig selv Skrive- og Regne-Bøger samt Tegnematerialier, for at de destobedre skal vaage over samme, og i øvrigt betales ikke det ringeste af nogen Lærling, uden hvad der er bestemt Qvartaliter til Skolens Casse. 10) Ved Aarets Slutning erholde de udmærkede, efter aflagt Prøve, en passelig Præmie, som tages af Skolens Casse. Lærerne. 1) Møde 1/2 Time for Underviisningstiden, paa det at Disciplerne strax kan settes til Arbeide 2) De holde en dertil indrettet Protocol, hvor enhver Discipel gives sit Folium, da Læreren i de dertil bestemte Rubrikker indfører, hvad Character Diselplen har fortjent, saavel for enhver Deel hvori han undervises, som og for hans Sædelighed og Fliid - hvilken Protocol altid forevises for de Lærlingernes Foresatte, der maatte indfinde sig i Skolen. 3) De faae deres Betaling af Skolens Casse, naar Maaneden er endt. 4) Naar de ikke længere vil vedblive at undervise opsige de samme 1 Maaned forud, da de ligeledes modtage Opsigelse 1 Maaned forud, og saafremt de, uden saadan erholdt Opsigelse, strax skal ophøre med Underviisning, have de Ret, istedenfor Opsigelse, at fordre Betaling for 4 Undervisningstimer, naar ikke Fejl eller Forsømmelse fra deres egen Side er Aarsag i, at de afskediges. 5) Naar de enten ved Sygdom eller paa anden Maade ere forhindrede fra, at kunne møde til at give Underviisning, saa anskaffe de en anden paalidelig Lærer i deres Sted, hvilket forud af mig maa være samtykket, og ethvert saadant Tilfælde anmeldes inden Løverdag Middag 6) Forsømmer Læreren at møde og ingen anden dertil antaget møder til bestemt Tiid, 1/2 Time før Underviisningstiden, da erlægger han til Skolens Casse en Mulct af dobbelt saameget, som han skulde have haft for den Dags Underviisning. 7) En af Lærerne fører Regnskabet over Jndtægt og Udgift, da enhver Udgift maae belægges med behørigt Bilag. Han holder tillige Copiebog over Breve og andre forefaldende Documenter. 8) Enhver Lærer vaager over Renlighed, Sømmelighed og Orden blandt sine Lærlinger og anmærker enhver Uorden i den dertil bestemte Protocol Følgen haaber jeg skal blive god og Bekostningen yderst ringe. Regnskab skal hvert Aar blive aflagt, da der ikke af nogen skal betales mere, end hvad der netop medgaaer, og af ingen over men vel under 1 Rd. Qvartaliter, thi udfordres mere, vil jeg skyde det til, paa det at Udgiften ikke skal hindre en god Sag. Jeg skal drage tilbørlig Omsorg for, at der skal vælges gode Lærere og at ingen skal have formange Lærlinger og i det hele skal sørges for beqvem Plads, Renlighed, Velanstændighed, god Orden og saadan Indretning, at de, der herved nyde Underviisning, skal i Tiden have Glæde og Fordeel deraf.